2018. július 31.

Bajai Tankerületi Központ

Sajtóközlemény

**Kalocsai Eperföldi Általános Iskola fejlesztése**

**A Bajai Tankerületi Központ 67 915 808 forint európai uniós támogatás segítségével valósított meg infrastrukturális fejlesztést Kalocsán, meglévő közoktatási feladatellátási helyszínen, a Kalocsai Eperföldi Általános Iskolában (6300 Kalocsa, Szent Imre utca 32.).**

Az EFOP-4.1.3-17-2017-00108 azonosító számú „Kalocsai Eperföldi Általános Iskola fejlesztése” című projektben az alábbi, építési engedélyhez nem kötött építési-felújítási tevékenységek kerültek megvalósításra:

Az iskolai tornaterem tetőszerkezetének csapadékvíz elleni szigetelése, a tornateremben a leázott vakolat pótlása, festése történt meg. A mennyezeten elhelyezett világítótestek törésvédelemmel ellátott világító testekre cserélődtek. A tornaterem helykihasználtságát növelendő, egy térelválasztó függöny került telepítésre.

Az iskola több tantermében és irodahelyiségében a padlóburkolatok cseréje is megtörtént. Az elektromos hálózat és a világító testek elavultak, ezért a teljes hálózat korszerűsítésen esett át. Projektarányos akadálymentesítés keretében a II. épületnél akadálymentes rámpa létesült.

A projekt a Széchenyi 2020 program keretében, 100%-os támogatással 2017. október 1. és 2018. július 31. között valósult meg. A projektről bővebb információ a Bajai Tankerületi Központ honlapján, a http://kk.gov.hu/projektek-baja oldalon olvasható

**További információ kérhető:**

Cser István,

pályázati referens

Telefonszám: 06-79/795-205;

E-mail cím: istvan.cser@kk.gov.hu